**Lekar**

Oglas važi od: 13.1.2021.

**DOM ZDRAVLjA
„DANICA I KOSTA ŠAMANOVIĆ“**
34240 Knić
tel/faks: 034/510-173

Lekar
na određeno vreme po projektu „Povećana dostupnost usluga zdravstvene zaštite starijim licima iz udaljenih naselja sa fokusom na žene starije od 65 godina“, na period od 6 meseci

Opis posla: Istražuje, prati i proučava zdravstveno stanje, higijenske prilike i uslove života i rada odraslih stanovnika, prevenira, dijagnostikuje i leči bolesti, povrede i druge mentalne poremećaje, sprovodi aktivnu zdravstvenu zaštitu, sprovodi zdravstveno-vaspitne aktivnosti i ostvaruje saradnju sa ključnim pojedincima i organizacijama u zajednici, upućuje na dalju dijagnostiku i preglede, određuje način i vrstu lečenja, prati tok lečenja, vodi potrebnu medicinsku dokumentaciju, vrši procenu radne sposobnosti, izdaje lekarska uverenja, obavlja kućne posete i preglede u kući bolesnika, učestvuje u unapređenju kvaliteta zdravstvene zaštite, obavlja konsultacije sa drugim zdravstvenim radnicima i zdravstvenim saradnicima. Obavlja i druge poslove po nalogu rukovodioca.

USLOVI: visoko obrazovanje: završen medicinski fakultet; položen stručni ispit za zvanje doktora medicine; licenca za rad izdata od nadležne komore; vozačka dozvola B kategorije. Kao dokaze o ispunjenosti uslova kandidati su dužni da dostave: prijavu na oglas sa biografijom, overenu fotokopiju diplome o završenom medicinskom fakultetu, overenu kopiju uverenja o položenom stručnom ispitu i overenu kopiju licence ili rešenja o upisu u imenik komore i kopiju vozačke dozvole B kategorije. Rok za podnošenje prijava je 8 dana od dana objavljivanja oglasa kod Nacionalne službe za zapošljavanje. Prijave se podnose lično ili poštom na adresu: Dom zdravlja „Danica i Kosta Šamanović“, 34240 Knić.